**Hortobágy Község Önkormányzatának 3. sz. napirend**

**Polgármesterétől**

**ELŐTERJESZTÉS**

(a 2020. november 24-i polgármesteri döntéshez)

**Tárgy:** Döntés közalkalmazotti gondozói álláshelyre kiírt pályázat elbírálásáról (Hortobágyi Szociális Szolgáltató)

Hortobágy Község Önkormányzatának fenntartásában működő Hortobágyi Szociális Szolgáltató 4 fő gondozó alkalmazásával folytatta tevékenységét ebben az évben 2020. október 23. napjáig, mikor is az egyik gondozónő jogviszonya közös megegyezéssel megszüntetésre került.

A 2020. október 27-i képviselő-testületi ülésen a 96/2020. (X.27.) Hö. határozattal döntés született 1 megüresedett gondozói álláshely tekintetében pályázat kiírására.

A pályázat megjelent a [www.kozigallas.gov.hu](http://www.kozigallas.gov.hu) oldalon, a kormányzati igazgatási feladatokat ellátó szerv internetes oldalán, valamint Hortobágy Község honlapján ([www.hortobagy.hu](http://www.hortobagy.hu))

A pályázatban meghatározott benyújtási határidőn belül – 2020. október 20-ig – 2 db pályázat érkezett.

1. Szabóné Rózsa Mónika, 4071 Hortobágy, Csikós utca 9. szám alatti lakos

2. Pongrácz Zsoltné 4071 Hortobágy Sarkadi Imre út 1. szám alatti lakos

A pályázók közül Szabóné Rózsa Mónika rendelkezik a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 3. számú mellékletében meghatározott szakképesítéssel.

A benyújtott pályázatok jelen előterjesztés mellékletét képezik.

Tekintettel arra, hogy a közalkalmazottak jogállásáról szóló 1992. évi XXXIII. törvény 83/A. § (1) bekezdés alapján a munkáltatói jogkört a Képviselő-testület*, (míg az egyéb munkáltatói jogokat pedig a polgármester)* gyakorolja, így a megüresedett álláshely tekintetében a kinevezés a képviselő-testület hatáskörébe tartozik.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.

Ez alapján tekintettel a veszélyhelyzet kihirdetéséről 478/2020. (XI. 03.) Korm. rendeletre a Hortobágy Község Önkormányzatának Képviselő-testülete feladat- és hatáskörében a polgármester jár el.

**Határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről 478/2020. (XI. 03.) Korm. rendelet alapján a Hortobágy Község Önkormányzatának Képviselő-testülete feladat- és hatáskörében eljáró polgármester, tekintettel Hortobágy Község Önkormányzata Képviselő-testületének 96/2020. (X.27.) Hö. határozatára

1. a **Hortobágyi Szociális Szolgáltató** (4071 Hortobágy, Czinege János u. 1.) **1 fő gondozó** álláshely betöltésére a közalkalmazottak jogállásáról szóló 1992. évi XXXIII. törvény 83/A. § (1) bekezdésben biztosított jogkörében eljárva Szabóné Rózsa Mónika pályázót 2020. december 01. napjától határozatlan időre, 3 hónapos próbaidő alkalmazásával gondozó munkakörben kinevezi Kjt. szerint „C” fizetési osztály 1 fizetési fokozatába besorolja Bruttó 210.600 forint összeg illetménnyel és Bruttó 6.300 forint szociális ágazati összevont pótlékkal.
2. gondoskodik a pályázók – döntésnek megfelelő – kiértesítéséről, illetve a kinevezéssel kapcsolatos feladatok elvégzéséről, okiratok elkészíttetéséről.

Határidő: 2020. november 30.

Felelős: Jakab Ádám András polgármester

Hortobágy, 2020. november 19.

**Jakab Ádám András**

**polgármester**

Az előterjesztést törvényességi szempontból ellenőrizte:

**Dr. Ácsné Dr. Berke Gabriella**

**kirendeltség-vezető**